Sjachriel Darham

Sjachriel Darham adalah Hubnur Kapala Dairah Tingkat I Kalimantan Selatan rahatan 2000 - Marit 2005 nang bapasangan lawan H. Husin Kasah. Sidin kawin lawan Hj Herlinawaty wan baisi anak talu buting, yaitu Herlan Aries Syahputra, Ira Erlianti Putri wan Trinugraha. 

Sawalasan masa jabatan sidin, banyak pruyik manumintal nang tuntung diulah nangkaya pruyik mangganali Bandara Syamsuddin Noor, pangerukan alur ambang Sungai Barito lawan maulah kamar VIP di RSUD Ulin Banjarmasin.

Kisah hidup 
Sjachriel Darham diranakakan di Amuntai, 3 April 1945 wan maninggal dunia rahatan sidin baumur 69 tahun pas Rabu, 7 Mei 2014 pukul 11.20 WITA di RS Suaka Insan, Banjarmasin. Sebelumnya almarhum kana sarangan struk pas rabu baisukan sabalum dibawa kaluarganya ka rumah sakit. Almarhum dikubur isuk harinya yaitu 8 Mai 2014 di alkah Amuntai KM 22 Landasan Ulin, Banjarbaru.

Kasus 
Pas 2007 imbah sidin manjabat gubernur, sidin dapat putusan maraga kasus kurupsi Pos Anggaran Dairah sajumlah Rp. 8.3 Milyar nang harusnya sagan parjalanan bubuhan dinas tapi dipakai sidin sagan manyumbang ka kaluarga lawan partai pulitik. Sidin takana pasal 2 ayat 1 di pasal 18 UU 31/1999 parihal tindak pidana kurups lawan pasal 3 wan pasal 18 UU 31/1999. Maraga kasus ngini, sidin diharusakan mambayar danda Rp. 200 juta, duit pangganti Rp 5.8 Milyar lawan diputusakan sidin masuk panjara salawas 4 tahun.

Daptar jujuhutan 

Gubernur Kalimantan Selatan
Tukuh Banjar
Pulitikus Indunisia